Умбе́рто Э́ко (, ; 5 январ 1932, Алессандрия, Пьемонт, Италия — 19 фебруар 2016, Милан, Ломбардия, Италия) — итал гӀалимчи, философчи, семиотикаялъул ва гьоркьохъел гӀасрабазул эстетикаялъул специалис, маданияталъул теоретик, адабияталъулав критик, хъвадарухъан, публицист.

Машгьур вуго жиндирго1980 соналхъ хъвараб Розаялъул цӀар абураб романалдалъун, жиб кколеб гьунарияб адабияталда гъорлӀ семиотикаги, гьелда цадахъ библияб анализги, гьоркьохъел гӀасрабазул цӀех-рехелги, адабияталъул теорияги бугеб тарихияб мистериялъун, гьединго 1988 соналъул Фукол хьвагӀдеро абураб романалдалъунги, жинда гьединалго темаби рагьараб.

Экоца гӀумруялъ гӀеме-гӀемераб жо хъвана, гьенирго гъорлӀ лъималазул тӀахьалги; гьеб гуребги, моцӀида жаниб кӀицӀул гьес макъала хъвалаан "La Bustina di Minerva" казияталъул хӀубиялда. Хвелалде гьев вукӀана живго гӀумруялъго хӀалтӀарав Болоньялъул университеталъул хӀурматияв профессорлъун.

Баянкьелал

РегӀелал